二十年秋，政府徵調大軍進行第三次圍剿。共軍知我軍交通困難，補給不易，利在速戰，以「堅壁清野，避實擊虛」為計，不與中央軍主力接觸。我軍正在捕捉其主力予以聚殲之際，適「九一八」事變發生，剿共軍事，又因之暫歸停頓。時二十六路軍孫連仲部駐守寧都，孫因事不在軍中，其參謀長趙博生固共產黨徒也，乃利用機會，一面勾結共黨，一面煽動所部叛變。旅長季振同及董振堂，均為所惑，旋即一同叛投共軍。共黨中央收編叛部成立第五軍團，轄三個軍。即以季振同為軍團總指揮，董副之；並以蕭勁光為軍團政治委員，劉伯堅為政治部主任。據共黨機關報《紅色中華》第二期所載，共黨此次獲槍兩萬餘枝，兵員一萬六千餘人。於是赤焰益熾，攻贛州，陷南雄，佔領漳州，幾有不可複製之勢。斯時贛南閩西二十餘縣，盡為共軍所據。彼等顧盼自雄，遂於十一月七日蘇俄十月革命紀念日，在瑞金葉坪召開中華工農兵蘇維埃第一次全國代表大會，議決政綱、憲法、土地法、勞動法、紅軍問題、經濟政策等重要法令，並頒佈之。同時宣告偽中華蘇維埃共和國正式成立。定瑞金為偽都，改稱瑞京，設偽中央政府於此。